Ke nna se sengwe!

gobane...

Ke nna ngwana wa Modimo

Mang le mang yo a dumelago gore Jesu ke yena Mesia ke ngwana wa Modimo.

1 Johanese 5:1a

Ke nna mofenyi!

Ke mang yo a (ka) fenyago lefase? Ke fela yo a dumelago gore Jesu ke Morwa wa Modimo.

1 Johanese 5:5

Ke rekilwe le go lefelwa ke Kriste

Modimo o le rekile, gomme bjale le ba gagwe, ka gona le se ke la ba makgoba a batho.

1 Bakorinte 7:23

Ke nna karolo ya mmele wa Kriste

Lena (bohle) le mmele wa Kriste, gomme mongwe le mongwe wa lena ke setho sa wona.

1 Bakorinte 12:27

Ke nna tempele ya Modimo

Kgane ga le tsebe gore ke lena tempele ya Modimo, le gore Moya wa Modimo o dula ka go lena?

1 Bakorinte 3:16

Nna ke lebaletšwe

“Bjale ge, tsebang, lena banna ba gešo, gore ke ka Jesu mo le begelwago molaetša wa tshwarelo ya dibe, le gore mang le mang yo a dumelago o lokollwa dibeng tšohle tše melao ya Moshe o bego o šitwa ke go le lokolla go tšona.”

Ditiro 13:38-39

Ke lokolotšwe kahlolong

Ge go le bjalo, bao ba phelago ba le ba tee le Kriste Jesu ba ka se lahlwe.

Baroma 8:1

Ke lokologile

“Ge le phetha tše ke le rutago tšona, gona le barutiwa ba ka ka nnete; le tla tseba nnete, gomme nnete ke yona e tlago le lokolla.”

Johanese 8:31b-32

Ke kgethilwe!

Banabešo ba le ratwago ke Modimo, rena re tseba ge Modimo a le kgethile gore le be ba gagwe.

1 Bathesalonika 1:4

Ke bolokegile go Modimo

Re a tseba gore ga go ngwana wa Modimo yo a ka nogo tšwela pele le go dira dibe, gobane Morwa wa Modimo o a mo lota, gomme Rabobe a ka se mo dire selo.

1 Johanese 5:18

Ke na le bophelo bjo bo sa felego

Yo a nago le Morwa wa Modimo o na le bophelo bjo; yo a se nago le yena ga a na le bjona.

1 Johanese 5:12

Tšohle ka gobane

“… Modimo o ratile lefase kudu mo a ilego a ba a le fa Morwa wa gagwe a le noši, gore mang le mang yo a dumelago go yena a se lahlege, eupša a be le bophelo bjo bo sa felego.”

Johanese 3:16

Kholofelo ye e phelago

A go tumišwe Modimo, Tatago Morena wa rena, Jesu Kriste! Ka baka la lešoko la gagwe le legolo o re tswetše ka bofsa ka go tsoša Jesu Kriste bahung. Se se re dira gore re dule re letetše bohwa bjo le lena Modimo a le beetšego bjona legodimong.

1 Petrose 1:3-4a

Ditemana tša Lentšu la Modimo di tšwa go Bibele Taba ye Botse (Sepedi 2000).

Gatišitšwe le go phatlalatšwa ke Lekgotla la Bibele la Afrika-Borwa.

lekgotla la bibele

la afrika-borwa

www.biblesociety.co.za

Bibles and audio Bibles are available on the BibleSA-app